**TISZAVASVÁRI VÁROS ÖNKORMÁNYZATA**

**KÉPVISELŐ-TESTÜLETÉNEK**

**262/2018.(X.11.) Kt. számú**

**határozata**

**Együttműködési Megállapodás megkötése a Hierotheosz Egyesülettel a Civil Információs Centrum cím birtokosával**

Tiszavasvári Város Önkormányzata Képviselő-testülete **„Az** **Együttműködési Megállapodás megkötése a Hierotheosz Egyesülettel a Civil Információs Centrum cím birtokosával”** tárgyú előterjesztést megtárgyalta és az alábbi döntést hozta:

1. Kifejezi azon szándékát, hogy a határozat melléklete szerinti tartalommal Együttműködési Megállapodás köt a Hierotheosz Egyesülettel, mint a Civil Információs Centrum cím birtokosával.
2. Felkéri a polgármestert
* az együttműködési megállapodás aláírására,
* a testületi döntéséről tájékoztassa az érintett felet.

**Határidő:** azonnal **Felelős:** Szőke Zoltán polgármester

 **Szőke Zoltán Badics Ildikó**

 **polgármester jegyző**

262/2018.(X.11.) Kt. sz. határozat melléklete

**Együttműködési megállapodás**

Amely létrejött egyrészről a **Hierotheosz Egyesület** (székhely: 4326 Máriapócs, Kossuth tér 17.) képviselő: **Kapin István** (továbbiakban címbirtokos), másrészről a **Tiszavasvári Város Önkormányzata (**székhely: 4440. Tiszavasvári, Városháza tér 4. ) képviselő: **Szőke Zoltán** polgármester (továbbiakban együttműködő partner) között a mai napon és az alábbiak szerint:

1. A felek rögzítik, hogy jelen együttműködési megállapodás aláírásával megállapodnak abban, hogy a Hierotheosz Egyesület, mint a Civil Információs Centrum cím birtokosa (továbbiakban: címbirtokos) a partner számára tájékoztatást nyújt a civil információs centrum által kínált szolgáltatásokról, illetve a partner bevonhatóságának körülményeiről és részleteiről.
2. Az együttműködésben partneri félként szereplő szervezet vállalja, hogy amennyiben a címbirtokos által nyújtott lehetőségekkel élni kíván, úgy azt a címbirtokossal szoros együttműködésben valósítja meg.
3. Az együttműködő partnerek kijelentik, hogy a program megvalósítása során rendszeresen információt cserélnek egymással az esetleges tapasztalatokról, továbbá kijelentik, hogy a projektben a legjobb tudásuknak megfelelően közreműködnek.
4. Az együttműködés tagjai a megvalósítandó cél érdekében a következő feladatokat vállalják:

A címbirtokos projektben vállalt konkrét feladatai:

* az adott járás területén működő civil szervezetek részére tanácsadások szervezése és információs napok lebonyolítása, információs szolgáltatások biztosítása, ügyféladatbázis létrehozása és fenntartása, a vállalkozói és az önkormányzati szektorral való partnerség erősítése, információs tartalmak, hírek biztosítása, a közigazgatás civil szférát érintő aktualitásaival kapcsolatos képzések szervezése, elektronikus hírlevél-szolgáltatás működtetése a civil szervezetek részére a megyei civil szféra fejlődése, valamint a civil szféra és az önkormányzati szféra közötti partnerség erősítése érdekében
* kiemelten együttműködünk a helyi és térségi szintű civil fejlesztési elképzelések elősegítése érdekében pályázati tanácsadói, információ-szolgáltató és civil fejlesztő szolgáltatásainkon keresztül elősegítjük a helyi szintű civil fejlesztési elképzelések kialakítását, valamint konkrét civil projektek előkészítését, önkormányzati és civil szektor együttműködésén alapuló komplex projektek előkészítését, valamint az információáramlást a civileket érintő fejlesztési programokról és pályázati kiírásokról szóló tájékoztatók szervezésével
* járási szinten a szolgáltatások hatékony megvalósítása érdekében a járásszékhelyen / a járás egyik frekventált településén információs teret, Civil Információs Pontot működtet, ahol igény és szükség szerint biztosítja önkéntesei és munkatársai által a civil szolgáltatásokat.

A partner által vállalt konkrét feladatok:

* együttműködik a címbirtokos szervezettel a pályázatban meghatározott célok végrehajtása érdekében az adott szakterületen illetve az adott járás területén
* lehetőségeihez mérten humán erőforrásával – önkéntesei, tisztségviselői - elősegíti a konkrét projekt elemek megvalósításához
* folyamatos információáramlást biztosít a helyi lakosság, a helyi civil szervezetek valamint a címbirtokos kapcsolattartó szervezete között a helyi civil társadalom fejlesztése érdekében
1. Ezen megállapodás kifejezi a felek azon szándékát is, hogy a projekt lezárását követően a jövőben is együttműködnek és az addig elért eredmények további folyamatos fenntartását saját eszközeikkel is biztosítják.

A felek a fenti megállapodást, mint akaratukkal mindenben megegyezőt elolvasás után aláírták.

Kelt.: …………………………………

………………………………………. ……….……………………….

 **partner képviselője címbirtokos képviselője**

**Tiszavasvári Város Önkormányzata Hierotheosz Egyesület**

 **képviseletében**

 **Szőke Zoltán**

 **polgármester**